Radiodrama: Môregloed (al die episodes)Foto: pixabay.com Môregloed is Maroela Media se radiovervolgverhaal van 24 weke, wat op verskeie gemeenskapsradiostasies landswyd uitgesaai word. Môregloed is ŉ verhaal wat swaarbelaai is met temas soos familie-intriges, vasbyt en deernis, ŉ stryd om te oorleef, kinderontvoering en pleegsorg, die vernietigende effek van dwelms en die ewige soeke na môre – alles opgedis met ŉ goeie skoot humor. Die vervolgverhaal word uitgesaai te danke aan Virseker, met ŉ hart vir Afrikaans en Afrikaanse radio. Borgskappe stel ons in staat om minstens een keer per jaar só ŉ radiovervolgverhaal vervaardig. Luister gerus Môregloed op jou plaaslike gemeenskapsradiostasie – kyk hier na ŉ lys van die stasies wat dit uitsaai met hul uitsaaitye. Andersins kan jy elke dag se episode sommer net hier op Maroela Media kom luister en jy kan inhaal op die episodes wat jy misgeloop het. Die rolverdeling is soos volg: Theuns Malan – Anton Dekker Eben de Jager – Antowan Nöthling Griet Kotze – Sulette Thompson Patricia de Villiers – Esmeralda Bihl Elmari Neethling – Su-an Müller-Marais Aletta – Bettie Kemp Lionel Peters – Duncan Johnson Vervaardiger: Bettie Kemp Klanktegnici: Marius Vermaak Skrywer: Joe Kleinhans Hierdie radiodrama is in Die Koöperasie, Maroela Media se aanlyn winkel, beskikbaar.